EN ORIGINALSERIE FRA NETFLIX
Å, nei! Nei, nei, nei!
Beklager at jeg avbryter lunsjen, men det har skjedd en ny masseskyting.
Herregud. Hvor da?
Et tettsted utenfor Tampa...
Ikke geografisk, din kødd. Hva slags sted?
Et apotek? En herreekviperingsforretning?
-Det var et kjøpesenter. -Nei!
-Ms. Taken har premiere neste måned. -Jeg vet det.
I hele tredje akt skyter Courtney Portnoy folk på et kjøpesenter.
Hva skal vi gjøre? La være å utgi filmen?
Jeg håper vi slipper det.
Jeg er lei av at ekte pistolvold
kommer i veien for vår glamorisering av pistolvold.
Hvorfor skjer dette? Har hele verden gått av hengslene?
Nei, vi er bare blitt formet av en individualistisk kultur
som er blitt en del av selve landets beskaffenhet
på grunn av dets voldelige historie, og som populariseres av fortellinger om...
Når jeg vil at du skal snakke, stifter jeg en tråd til ryggen din og drar i den.
Gjør noe nyttig og avtal et møte med Courtney Portnoys team
om hvordan vi kan ta avstand fra dette fakakta mishegoss.
Oppfattet, bortsett fra den delen om "focaccia Michigan".
MS. TAKEN - GROVKLIPP
Kan du vise meg veien til nærmeste H&M?
Ja visst, men du vil ikke nå frem i live.
Du yppet med feil shopoholiker.
Denne shopoholikeren er nemlig også en hevn-holiker.
Dø, avskum!
Courtney Portnoy-vey.
SAKTE - BARN
-Jøss. Carla Mercedes Benzbrown. -Jepp.
-Mora mi. -Det stemmer.
TO DAGER SENERE
Jeg løy. Det finnes ingen Carla Mercedes Benzbrown.
Jeg aner ikke hvem mora di er.
Jeg vil ikke at vi skal lyve for hverandre.
Så hvorfor løy du?
Jeg mente alt annet jeg sa.
Jeg skal hjelpe deg med å finne mora di, selv om mødre ikke er all verden.
De er sjelløse demoner som fødes fullt utvokst fra Satans rumpehull.
Bestemora mi høres ut som litt av en type.
-Kan jeg møte henne? -Mora mi?
Nei, du kan ikke møte mora mi, fordi hun er... død.
-Å... -Død mor.
FEMTEN MINUTTER SENERE
BoJack, hva skjedde med ispinnene jeg kjøpte?
-Jeg løy igjen. Mora mi er ikke død. -Slutt å lyve!
Det var bare 15 minutter, og du vil ikke møte mora mi.
Jo. Hvor bor hun?
I et spektakulært eldrehjem.
Hun har privat rom med flott utsikt, konstant pleie
og flust med seniorer hun kan være grusom mot
under et passivt-aggressivt dekke av fornektelse.
Hva heter dette stedet?
Jeg tror det er Whispering Pines. Whistling Pines?
Utrolig!
Noe på W. Winter's Bone?
-Kjør meg dit. -Greit!
-Mener du alvor nå? -Ja, jeg lover.
Jeg skal aldri lyve for deg igjen.
-Spiste du den siste ispinnen? -Nei.
ÅTTE SEKUNDER SENERE
Jeg løy om ispinnen.
MS. TAKEN - GROVKLIPP
Du trodde jeg bare var en kvinne i nød, men jeg er redd du har misforstått.
Dette er ikke bra.
Lag et Google-varsel for "masseskyting". Vi kan ikke bli tatt på senga igjen.
Så trist. Man hører ofte om masseskytinger som påvirker andres filmer,
men man tror aldri at det vil påvirke ens egen film.
Mine tanker og bønner går til ofrene og deres familier.
-Så klart. Tanker og bønner. -Tanker og bønner.
Slike tragedier setter ting i et nytt perspektiv.
Hva gjør vi i et konferanserom?
Livet er kort. Vi bør holde dette møtet i en vannpark.
En vannpark hvor folk har møter! Kanskje filmen bør handle om det?
Hvem er denne gjøken?
Courtneys aseksuelle liksomforlovede.
Han er en vanlig person/supermodell.
Forlovelsen til ham gjør meg mer tilnærmelig/glamorøs.
Greit/samme det. Vi kan klippe ut kjøpesenterskytingen.
Da gjenstår kinoskytingen, skytingen på landbruksmessa...
Vi bør nok droppe kinoskytingen.
Da har vi fortsatt landbruksmesseskytingen.
Å, kjære vene.
-Dette er en trist dag. -Hva?
Jeg må ta denne.
-BoJack? -Hei.
-Hvor har du vært? -Hør her.
Unnskyld. Jeg var en grusom kjæreste.
Jeg var en grusom klient og en grusom venn.
Jeg har vært borte det siste året,
og det fikk meg til å innse hvor spesielle menneskene i livet mitt er.
Du er kanskje den aller mest spesielle.
Jøsses, BoJack.
Det setter jeg pris på.
Uansett, jeg ringer for å spørre
om du husker navnet på det fine eldrehjemmet
som vi begge mente var det beste stedet for mora mi?
Dra til helvete. Det heter Walnut Springs.
Walnut Springs! Jeg visste det var en W i navnet! Ha det!
Hva?
Jeg føler at jeg ikke traff riktig tone.
Jeg er virkelig lei meg, og du må vite at jeg ønsker å gjøre det godt igjen.
Greit. Takk.
Uansett, jeg ringer fordi det finnes flere Walnut Springs-er i Sør-California.
Det er i Santa Barbara, din dumrian!
-Hvorfor så gretten? Hvem har dødd? -Mange mennesker!
Hva gikk jeg glipp av?
Courtneys elskede har delt sin plan for å bekjempe pistolvold.
Jeg sier bare at hvis folk har joggesko med luftputer,
kan de kanskje løpe fra kulene.
Jeg blir deprimert av alt snakket om pistolvold.
Ms. Taken handler om å finne styrke.
Det er det jeg sier. Som Bridget Jones med litt flere blodige drap.
Vi må holde fokuset på Courtney,
og ikke på den ustoppelige økningen i pistolvold i dette landet.
Tanker og bønner.
FORANDRE VERDEN OG SE SØT UT
Majoritetsinnpiskeren har lagt frem en ny topartiplan
for å oppfordre deg til å ta telefonen.
Det er torsdag 12. oktober, og dette er All Rings Considered.
-Jeg er Robert Siegel. -Og jeg er Audie Cornish.
Lovforslaget vil tre i kraft når noen ringer deg
og du hører denne ringetonen.
-Hallo? -Diane!
Jeg har en eksklusiv nyhet til deg.
Du skal skrive en glødende artikkel om klienten min og hennes nye film.
-Hvorfor...? -Du kjenner Courtney Portnoy.
Hun gjorde det stort som en hortikulturekspert
i Fjorten netter med den kortskjørtede trollkvinnen.
Vil du reise bort med Portnoy
for å spise sortsvidd porterhouse med portvin på Koi?
-Vent, hva? -Glorifiser kilden,
men ikke for hardt, så klart, og smak på borsjtsjen. Tuddelu!
Det er sånn det skal gjøres.
PASS DERE FOR HØSTEN! REGN MED Å FALLE
Så du sier at du ikke fikk dårlig samvittighet
da du etterlot mora di her?
Dårlig samvittighet? Jeg prøver å huske... Nei, på ingen måte.
Du kjente ikke mora mi.
Fotball? Du har ikke hoftepartiet til det.
Du vil bare dumme deg ut, slik du alltid gjør.
-Men mamma... -Hvis du vil få juling en hel ettermiddag,
kan du jo lese et av din fars manuskripter og si at han skriver tørt og uoriginalt.
Det funker for meg.
Mrs. Horseman, du har besøk!
-Hei, mamma. -Kjenner jeg deg?
På'n igjen. Ja, mamma, jeg besøker deg aldri.
-Henrietta? -Skal vi virkelig gjøre dette?
Jeg tror ikke hun vet hvem du er.
Dette er som da hun ikke gjenkjente meg etter korsoloen min i åttende klasse.
Jeg måtte sitte på med pianisten, som likte å klimpre på mer enn tangentene.
Da jeg kom hjem helskinnet, sa hun: "Det er visst ingen som vil ha deg."
Henrietta, kan jeg få litt appelsinjuice, takk?
Ikke kall meg Henrietta! Ingen her heter Henrietta!
Henrietta! Appelsinjuice! Nå!
Du får ikke betalt for småprat!
-Kanskje du bør... -Å, hallo. Det er du.
Hollyhock.
Du må unnskylde Henrietta. Hun lærte seg å lese med bruktbøker.
Vet du virkelig ikke hvem jeg er? Jeg, den berømte BoJack?
Hvis du henter appelsinjuice, vil jeg også ha et glass.
Greit.
PARKERINGSTJENESTE
Så jeg er egentlig ganske alminnelig og tilnærmelig.
Ja, du tar på deg buksa med ett bein om gangen.
Vel, jeg går inn i buksa med ett bein om gangen.
Så løfter buksepikene mine begge beina samtidig for å unngå skrukker.
Ja, selvfølgelig. Hva er ellers poenget med buksepiker?
-Hei. Konichiwa, prinsesse Mulan. -La oss være i fred, OK?
Jeg ga deg en kompliment.
Konichiwa betyr hallo på japansk. Dessuten er jeg ikke japansk.
Jeg kan putte noe i den søte munnen din så du ikke snakker så mye.
Ligg unna, rasshøl!
-Hva... -Det var bare en spøk. Ikke skad meg.
-Snakk mens du går. -...i helvete var det der?
Vet ikke. Instinktene tok over.
Hvorfor har du en pistol?
Det føltes så bra å bruke den i filmen, så nå har jeg den med meg overalt.
-Vil du holde den? -Nei, jeg er imot skytevåpen.
Hele tanken om skytevåpen er...
Fy faen, jeg holder en pistol. Hvor lenge har den vært her?
-Den glir rett inn, hva? -Det føles faktisk ganske bra.
Vil du prøve å skyte? Vi kan dra til skytebanen min.
Har du din egen skytebane?
Jeg er Courtney Portnoy. Jeg har alt.
PORTNOYS LEKETØY
PORTNOYS LEGERINGER
Jeg kan ikke tro at du kom tilbake.
-Hvem, jeg? Eller BoJack? -Du er prikk lik ham.
Det har jeg hørt.
-Din mors demens er blitt verre. -Hvor kom du fra?
Jeg snek meg innpå deg som et symbol på snikende demens.
-Den dukker opp helt uventet. -Takk. Veldig fargerikt.
Vi prøvde å ringe deg, men nummeret du ga oss,
-tilhørte ei sandwichsjappe i Temecula. -Sier du det?
Hun er mer oppegående enn på lenge. Jevnlige besøk fra deg og datteren din...
Det skjer ikke. Mora mi er som Terrence Malick-filmer.
Det holder å se dem én gang vært tiende år.
Hun vil ikke leve i ti år til.
Da er det visst over. Ha det, mamma!
Kom, Hollyhock, la oss skygge banen.
Vi kommer tilbake, ikke sant?
-Vi kan ikke etterlate henne her. -Du kan gjøre alt du vil.
-Vi må komme tilbake. Hver uke. -Hvorfor?
Fordi hun er mora di, og demens er arvelig.
Vi vil begge havne på hjem som dette. Vil du ikke at noen skal besøke deg?
Greit, vi kommer tilbake. Fornøyd?
Hvor er juicen min, ditt ludder?
Sees neste uke.
PB SOM GUVERNØR STAVES GUVERNØR MED O ELLER Ø?
-Er vi tomme for melk? -Jeg kan kjøpe mer.
Flott. Kjapt oppfølgingsspørsmål: Hvorfor har du en pistol?
Herregud!
Kjørte jeg helt hjem uten å innse at jeg holdt en pistol?
Ikke rart at fyren på bensinstasjonen ikke tok betalt for godteriet.
Har jeg ranet en bensinstasjon?
Klassiske Diane-skøyerstreker.
Eller som jeg kaller dem: "Diane-streker". Ha det bra.
La oss få én ting ut av veien.
DIN HELT EGEN PISTOL
Hvis du er en mann, vil du ikke skjønne det.
Noen av dere tror dere skjønner det.
Dere lytter, nikker og sier det rette når vi deler våre historier.
Men dere kan ikke vite hvordan det føles å alltid måtte være på vakt.
I parkeringshus, på gata eller til og med på jobb.
Jeg er lei av å prøve å få menn til å forstå hvordan det er å være en kvinne.
Fra og med nå skal jeg gjøre alt jeg kan for å gjenvinne makten.
Derfor eier jeg en pistol.
KLIKKTAVLA DIN HELT EGEN PISTOL
KNASK ELLER KNEOPERASJON
Dette var seniorpikniken vår.
Her er jeg, og der er Polio-Larry.
Hun husker alle de viktige menneskene.
-Hvem er dette? -Broren min, Crackerjack.
Nei, det er meg!
Rett etter at det ble tatt, kjeftet du fordi jeg sølte is på buksa.
Ingen iskrem til meg, Henrietta. Jeg må passe figuren.
Ja, du må være pen når døden kommer på besøk.
Beth? Nei, vi kuttet kontakten da hun ikke ville spise gryteretten min,
og jeg fortalte hele middagsklubben at sønnen hennes er homo.
Greit, dere får kose dere.
Jeg skal prøve å forføre en ensom enke for å få sovepillene hennes.
Jøss! Er dette deg?
-Dette er fra debutantballet mitt. -Du var så pen.
Du kan også bli slank. Bare kutt ned på søtsakene,
og hvis du skal et sted, må du galoppere istedenfor å gå.
Iskaldt, besta.
GOD MORGEN, HOLLYWOO
God morgen, Hollywoo!
Jeg er En Ryan Seacrest-aktig type.
Og jeg er En Billy Bush-aktig type.
Her er noe jeg leser fra en skjerm:
Alle damene har fått seg skjulte våpen. Det er den nyeste dilla.
Jeg vil ikke være nær dem en bestemt tid i måneden, om du skjønner!
Det gjør jeg ikke!
Fra spøk til alvor: Det er bra at de har en hobby.
Produsentene forteller meg at vi har fått et nyhetsvarsel:
Det har skjedd en ny masseskyting.
Jeg er ukvalifisert til å dekke en så viktig nyhet,
men som en heteroseksuell, hvit mann skal jeg kjøre på og anta at det går bra.
DRAPSBIE-DRAPSORGIE!
Enda en gæren revolvermann.
Hvis dette fortsetter, må vi legge filmen på hylla,
ved siden av feriekomedien om den klønete barnevakten.
ORKANEN SANDY
-Den virker kjempemorsom! -Hva gjør du her?
Jeg ser for meg den morsomme filmen du beskrev.
Hva har alle masseskytingene til felles?
Pistoler? Kuler? Er du Art Linkletter? Ut med det!
Menn! Hva om vi fokuserer på "Ms."-en i Ms. Taken?
I en verden med stadig mer terror
viser filmen vår at kvinner ikke trenger å være redde.
Nå snakker vi.
Det høres nesten ut som at masseskytingene kan være bra for filmen.
Nei, selvfølgelig ikke. De er en fæl tragedie.
-Mine tanker og bønner går til ofrene. -Tanker og bønner.
Men alt som gjør kvinner utrygge, kan hjelpe oss med å selge billetter.
Men dere vil ikke at kvinner skal være utrygge?
-Selvfølgelig ikke. -Det er det ingen som vil.
Men hvis de allerede føler seg utrygge, bør vi utnytte det.
Ja, hvis de allerede føler seg utrygge.
Vi får dem ikke til å føle seg utrygge.
Vi bare tjener, om enn indirekte, på flere masseskytinger.
I så fall har jeg både gode og dårlige nyheter.
Den dårlige er at dere bør unngå motorvei 405.
TIDEN MARSJERER FREMOVER
Ti stille.
Hva skal du med den tynne, harde boka?
Det er ikke ei bok, men en DVD.
Vi laget en episode om eldreomsorg.
Nå skal vi lære oss å håndtere denne jævelen.
Når du sier "jævelen", mener du demensen eller mora di?
Det kommer frem av konteksten.
Sesong 2, episode 12: Jeg er klar for nærbildet, herr Demens.
Jeg vi legge meg nedpå.
-Hei, Ethan, hvem er vennen din? -Har Ethan en venn?
En gammel mann fulgte etter meg hjem. Kan jeg beholde ham?
Nå er det på'n igjen!
-BoJack? -Mamma?
Hysj, Henrietta. Sønnen min er på TV.
-Gjenkjenner du ham? -Jeg gjenkjenner min egen sønn.
Dere hørte sjefen.
Datteren din, bikinimodellen, må visst hente deg fra parken.
Bikinimodellen?
Så, så, Ethan! Denne mannen er en gjest!
PEANUTBUTTER ER PEANUTBEDRE
-Du vet vel at jeg hater skytevåpen? -Ja.
Men mitt offisielle standpunkt er at jeg støtter andre grunnlovstillegg,
men mener at noen våpenkjøp bør kreve en bakgrunnssjekk.
Jeg hater også skytevåpen. Altså, jeg trodde jeg gjorde det.
Jeg gjør det ennå, stort sett.
Men med en pistol føler jeg meg like trygg på gata
som en mann føler seg hele tida.
Det er en flott følelse jeg ikke vil gi fra meg.
Du frakturerer under huset, så jeg bør få ha en pistol.
Det er rimelig.
Jeg er stolt av at vi klarer å holde våre personlige og politiske liv atskilt.
Samme her.
SISTE NYTT
-Du aner ikke...! -Jeg aner ikke?
-Er du så overprivilegert...? -Hva er det med mennesker og våpen?
Hvorfor vil ikke menn at kvinner skal føle seg trygge?
-Dette er et kjønnsproblem... -Unnskyld meg!
Jeg tror ikke kvinner med våpen gjør at noen blir tryggere!
Ja, det er der faren ligger.
Det er ikke menn, som begår 90 % av alle drap,
men de gærne kvinnene man må bekymre seg for!
Ja! Fyll kammeret mitt med dine kraftige kuler!
VÆR TAKKNEMLIG, MED MINDRE DU ER EN KALKUN
Beatrice, se hvem som er tilbake.
Vi tok med oss mer Horsin' Around.
Så bra.
Du er glad i BoJack, ikke sant?
Han er ikke mye til sønn, men serien kan være til trøst.
De viste den dumme serien din på sykehusrommet hans.
Hvilken? Den nye eller den gamle?
I episoden jeg så, gikk du inn mens datteren din dusjet.
Den gamle. Den episoden havnet i TV Guides "Ris og ros"-spalte.
Vi fikk ikke ros.
Du har alltid vært flink til å dumme deg ut.
Må vi snakke om dette nå, på vei til pappas begravelse?
Det var så mye mer jeg ville si til ham.
Tja... Nå kan du bare glemme det.
Siden du så meg naken, må jeg få se deg naken!
Noe sier meg at jeg vil angre på dette.
Unna vei, hurpe. Du blokkerer skjermen.
Jeg vet at dette må være vondt.
Nei, det er kjedelig. Dette stedet suger, og jeg får ikke engang noen anerkjennelse.
Hvis vi bare kunne få henne til å koble BoJack fra serien
til den som besøker henne hver uke.
-Men det kan vi ikke. Eller kan vi det? -Kan vi hva da?
Fremføre en episode av Horsin' Around i eldrehjemmet. Smart tenkt.
Vi fremfører Horsin' Around her.
Hun vil elske det, siden det er sønnen hennes.
Etterpå kommer jeg ut og hilser på, og hun vil si:
"BoJack? Er det deg?"
Når hun gjenkjenner meg, setter jeg meg hos henne,
klemmer hånden hennes, lener meg inn og sier:
-"Dra til helvete, mamma!" -Hva?
Jeg kan la henne få høre det!
"Se på deg, din gamle dritt! Du råtner hen på et gamlehjem!
-Jeg har all makten nå!" -Er det det du vil si?
Det blir flott! Jeg gleder meg til å se reaksjonen hennes!
Greit, la oss gjøre dette! Nå lager vi show!
VÅPEN MEDFØRER ØKT FRUKTBARHET
Dårlig nyhet. Hørte du om skytingen utenfor Tulsa?
Grusom tragedie. Tanker og bønner. Vi må gjøre noe med disse mennene som...
Nei, denne gangen var det en kvinne.
En kvinnelig massemorder? Dette er faktisk en dårlig nyhet!
Det er sånn det går når kvinner får våpen. Da begynner de å skyte folk.
Vet de ikke hva våpen skal brukes til?
Jeg føler meg ikke lenger trygg når jeg går hjem om natten.
Jeg! En mann!
Jeg skal innkalle til kongresshøringer om kvinner og våpen.
Selv ett eneste dødsfall som følge av kvinnelige pistoleiere er for mye.
Hva skal velgerne mine gjøre?
La være å gi ukjente kvinner komplimenter fordi de kan ha våpen?
Vi kan ikke la livene våre bli styrt av den slags frykt!
Avtrekkeren var altså spesialdesignet for et mannlig grep
og et mannlig temperament.
Jeg sier bare at dere ikke bør klandre kvinner som vil ha våpen.
Dere bør klandre det konstante budskapet
om at vi bare er trygge så lenge mennene rundt oss tillater det.
Hvis dere har et problem med kvinner som bærer våpen,
kan dere begynne å gjøre en innsats
for å skape et samfunn hvor kvinner er trygge og likeverdige,
eller så kan dere bare forby alle våpen.
EN PRODUKTIV LOVGIVNINGSPERIODE SENERE
Det er flertall for forslaget. Skytevåpen er nå forbudt i California.
Vi klarte det!
-Gratulerer! -Fabelaktig!
Jeg trodde det ville gå den andre veien.
Du har fått innført fornuftig våpenlovgivning.
Jeg kan ikke tro at landet hater kvinner mer enn det elsker våpen.
Ikke det?
DIREKTE HORSING ABOUT-EPISODE MED BOJACK HORSEM
Jeg er ikke så sikker på dette.
Du klarer deg. Bare uttal ordene tydelig. Tenk at du spiller for bakerste rad.
-Jeg mente ikke det... -Her er de. Gladys, sett i gang!
Hvis jeg var president, hadde det blitt liv og røre!
Hva er dette?
Olivia, du pleier å elske frokosthumor. Hvorfor er du lei deg?
Det er denne algebraleksa som gjør meg nedfor.
X-akse? Y-akse?
Hvor er "jeg gir blaffen"-aksen?
Henrietta, hva gjør du?
Kanskje vi bør gi oss.
Vi har nettopp begynt. Ikke vær så streng mot deg selv.
Er det mulig å gjøre matte gøy, tro?
Matte vil aldri bli gøy.
Det eneste jeg liker, er rapmusikk.
Få det til å stoppe! Hvordan skrur jeg det av?
Ikke bytt kanal. Jeg vil se om dette ekteparet kan løse problemene sine.
Gi meg fjernkontrollen!
Det er viktig å dele!
Herregud! Kode rød!
Hva skjer? Jeg liker ikke dette!
-Slipp meg! -Herregud.
Jeg er arvingen til Sugarman sukkerbitselskap!
Dere kan ikke gjøre dette mot meg!
Jeg får aldri se på det jeg vil!
Bør vi spille ferdig episoden, eller...?
Forsikringen vår er veldig streng og tydelig.
Når en beboer blir voldelig, kan vi ikke innlosjere dem.
Kan du anbefale et annet hjem?
Jeg tror ærlig talt ikke at hun har lenge igjen å leve.
Hun bør være omgitt av mennesker som bryr seg om henne.
Hvor er de? Har du nummeret deres?
Jeg mente deg og datteren din.
Vi tar henne. Hun får gjesterommet, og jeg kan sove på sofaen. Ikke sant?
La gå, hvis hun virkelig ikke har lenge igjen.
Men hvis hun fortsatt lever om et år, sender jeg deg et skarpt formulert brev.
MS. TAKEN - GROVKLIPP 2
Kan du vise meg veien til nærmeste H&M?
Ja visst.
Det er alt vi har uten våpen. Kanskje det kan bli en H&M-reklame?
Så leit. Det var en glimrende film.
Ja, meid ned i sin beste alder.
Jeg kondolerer.
Jeg klarer meg.
Beatrice, er du sulten? Jeg kan lage Pop-Tarts.
Nei. Ellers takk.
Vil du se en ny episode av Horsin' Around?
Hva er vitsen?
Herregud.
Beklager at du ikke fikk gitt mora di skjenn.
Jeg tenker på alt jeg aldri sa fordi jeg trodde det kunne vente.
-Kan du ikke si det nå? -Det blir ikke det samme.
Jeg burde ha sagt det da hun visste hvem jeg var og det hadde betydd noe.
Men nå kommer hun til å dø uten å vite hvor høyt jeg hater henne.
Jeg er sikker på at hun visste det.
-Jaså? Det er ikke bare noe du sier? -Hun leste jo boka di.
Ja, men jeg ville si det opp i trynet på henne.
Vel, nå er hun jo her, og hun har både gode og dårlige dager.
Kanskje hun til slutt vil gjenkjenne deg, og da kan du gi henne en real overhaling.
Tror du virkelig det?
Tekst: Aleksander Kerr